**Gádoros Nagyközség Képviselő-testülete**

**Értéktár Bizottság**

**5932 Gádoros, Kossuth L. út. 16.**

**Tisztelt Bizottság!**

***Alulírott, ajánlást teszek Gádoros Nagyközség Helyi Értéktár kulturális, túrizmus kategóriájában, a* Gádoroson élő Farkas Zita által tulajdonolt „Cigány Kiállítás”- című anyag helyi értéktárba való felvételére.**

**Indoklás:**

***Fent nevezett kiállítási anyag bemutatja a Magyarországi többségi társadalommal évszázadok óta együtt élő, alkotó Cigányság kultúráját, gazdasági tevékenységét, a Magyar kultúrában, gazdaságban betöltött szerepét, mely által betekintést nyerhetünk a Cigányság kultúrájába, gazdasági tevékenységébe, a közösségi életben betöltött szerepébe.***

**Javasolt személy, a kiállítási anyag birtokosa: Farkas Zita**

***Nevezett kiállítási anyag* Sztajkó József keze által készült, *autentikus módon, eszközökkel, ruházattal, stb. bemutatva a Cigányság mindennapi tevékenységét - Mutatványosok, Jósnők, Táncosnők, Vas-fém munkások, Szegkovácsok, Kovácsok, Részművesek, Bádogosok, Fegyverkovácsok, Cigányfúró- készítők, Balajárók - teknővájók -, Faeszköz-készítők, Kerékkészítők, Agyagosok, Kerámiakészítők, Égetett téglakészítők, Vályogvetők, Tapasztók, Kosárfonók, Lótenyésztők, Tollasok, Színészek, Muzsikusok - mintegy 15 szakmát felvonultatva, melyeket döntően a Magyarországon élő Cigányság végzett.***

**A kiállítási anyag 2016-óta megtekinthető volt településünkön – *jelenleg raktáron pihen - mely kiállítási anyag értékét növeli, hogy nemcsak a Cigányság mindennapjaiba, kultúrájába enged betekintést, de mindezt olyan vizuális térben és formában teszi, mely egészen egyedivé, értékessé teszi a kiállítási anyagot – ehhez hasonló kiállítási anyag mindössze egy van, Budapesten - hiszen a különböző tevékenységek bemutatásának színhelyéül egy 20 m2-es makett falu szolgál, pici faházakkal, autentikus öltözetben, autentikus eszközökkel dolgozó „szereplőkkel”.***

***A kiállítási anyag mindezek mellett betölti azt a szerepet is, melynek célja, hogy a többségi társadalom Cigánysággal kapcsolatos szemléletét alakítsa, formálja, hogy nyitottabban, befogadóbban viszonyuljunk a Cigányság kultúrája, a Cigányság, mint nemzetalkotó, nemzetépítő közösség felé.***

***A szakmai tevékenységek bemutatása ember, és kiváltképpen gyermekbarát hangon, formában valósul meg, mely segíti, szinte élővé teszi a látogató számára a Cigányság életének mindennapjait.***

***A kiállítási anyag megismertetésének eleme, része, hogy barangolásunk során szóbeli idegenvezetést is kapunk, mely által ismereteket szerezhetünk a Cigányság kultúrájáról, az általuk végzett tevékenységekről, történeteket, elbeszéléseket hallhatunk közös múltunkról, arról a sok száz éves közös múltról, melyben a Cigányság nemzetünk kultúrájában, történelmében játszott szerepe megkérdőjelezhetetlen.***

***Hallhatunk a Magyar - Cigány történelmi múltat egybefonó eseményekről, mint pl. Mátyás király fegyverkovácsainak történetéről - akik a Fekete Seregnek készítettek fegyvereket - vagy éppen a muzsikus cigányok szerepéről, nemzetünk által vívott különböző háborúk során.***

***Rácz József***

**Orosháza, 2022. 01. 31.**